ועדת הכספים, כנסת 20, פרוטוקול מספר 385, 2016-06-20 12:25

משה גפני: אנחנו עוברים לנושא אישור לפי סעיף 59ב(ח) לחוק החברות הממשלתיות, התשל"ה-1975 לדרך הפרטת חברת "מזח תיירות אילת בע"מ".

משה גפני: בבקשה, מאיר שמרה, אתה מציג את זה?

<מאיר שמרה: כן.

<מאיר שמרה: שוב אני רוצה להודות ליושב-ראש על פועלו בעניין "תדמור".

<מאיר שמרה: אני אומר את זה בשיא הרצינות וללא ציניות.

<מאיר שמרה: אמרתי בישיבה הקודמת שהיה נעים לראות מישהו שעושה פעילות לצורך מצווה ואני רוצה להודות לך על זה.

<מאיר שמרה: אני מאמין בכל לבי שהפעילות של "תדמור", שהיא פעילות ברוכה וענפה, ואני מוקיר אותה ומכיר אותה, תתבצע בעתיד בצורה הרבה יותר טובה.

<מאיר שמרה: יועסקו שם הרבה יותר עובדים והפעילות תהיה כזו שאפשר יהיה רק להתגאות בה.

<מאיר שמרה: בית-הספר והמלון – היית שם וראית כמה הוא רעוע, יושקעו בו לפחות 13 מיליון שקל כמחיר מינימום, זה חלק מן התהליך, על-ידי הזכיין.

<מאיר שמרה: אני מקווה מאוד שזה יהפוך למשהו שכולנו נוכל להתגאות בו.

<מאיר שמרה: זה לא המצב עכשיו, אני אומר את זה בלשון המעטה.

<מאיר שמרה: אמרנו רק את שבחם אבל היו הרבה תהליכים מאוד לא בריאים בחברה הזאת.

<מאיר שמרה: לענייננו, חברת "מזח תיירות אילת" מוחזקת שליש על-ידי עיריית אילת, שליש על-ידי המדינה ושליש על-ידי חפח"א (החברה לפיתוח חוף אילת).

משה גפני: מה התקציב שלה?

<מאיר שמרה: בגדול, אין תקציב.

<מאיר שמרה: מדובר בחברה שהיא נטולת עובדים.

<מאיר שמרה: מדובר למעשה במעגנה עם חוף ים של 60 מטרים.

<מאיר שמרה: יש שם חוף לתועלת הציבור.

<מאיר שמרה: ניהלנו משא ומתן עם עיריית אילת.

<מאיר שמרה: צריך להגיד שבייסוד החברה התקבלה החלטה שחפח"א תנהל אותה 10 שנים ואחר-כך היא תעבור לבעלות עיריית אילת.

<מאיר שמרה: הדבר הזה לא קרה.

<מאיר שמרה: אנחנו נכנסנו לפני כמה שנים עם עיריית אילת למשא ומתן על כל נושא רצועת החוף, איך משביחים אותה לתועלת הציבור.

<מאיר שמרה: עיריית אילת התחייבה להשקיע עשרות מיליוני שקלים בפיתוח האזור.

<מאיר שמרה: נחתם הסכם ניהול עם עיריית אילת, שיש בו כמה עוגנים מרכזיים.

<מאיר שמרה: אחד מהם הוא שעיריית אילת תנהל את חברת "המזח" במשך 4 שנים וב-4 השנים האלה תשביח את רצועת החוף.

<מאיר שמרה: למיטב ידיעתי עיריית אילת השקיעה שם עשרות מיליוני שקלים.

משה גפני: איך קורה דבר כזה?

משה גפני: יש רצועת חוף.

משה גפני: מקימים חברה ממשלתית שתנהל את זה?

<מאיר שמרה: כן.

משה גפני: למה?

<מאיר שמרה: קודם כול, זה מעגנה.

<מאיר שמרה: זה כמו מיני נמל.

מיקי רוזנטל: אני יכול לספר לך מה קרה שם, פשוט הייתי שם לפני זמן מה.

מיקי רוזנטל: החוף הדרומי מחולק באילת לטובת חיל הים, נמל אילת וקצא"א.

מיקי רוזנטל: החוף הזה היה פעם חלק מנמל, החתיכה הזאת, היה שם מעגן של ספינות זכוכית שאנשים היו שטים בהן.

מיקי רוזנטל: המעגן הזה כבר לא פעיל ולכן כל מה שהוא חוף במדינת ישראל- - -

משה גפני: אבל למה זה חברה ממשלתית?

מיקי רוזנטל: כל פעילות ימית הוסדרה בעבר כך.

מיקי רוזנטל: אגב, זה מייצר בעיה לאילת כי לעיר אין לאן להתפתח, החופים שלה חסומים.

מיקי רוזנטל: בסך הכול זה תהליך מבורך.

מיקי רוזנטל: צריך לפנות משם עוד כמה קליינטים, גם את קצא"א שלא עושה שם הרבה פעילות עכשיו והיא מחזיקה חלק חוף ניכר, ואחרים.

מיקי רוזנטל: זה נקבע היסטורית.

<אלי לנקרי: זה ישן מאוד.

<אלי לנקרי: אני ממלא מקום ראש עיריית אילת.

<אלי לנקרי: החברה הזאת הוקמה בשנת 1966.

<אלי לנקרי: ההיסטוריה של החברה, כפי שחבר הכנסת רוזנטל אמר, אנחנו לא יודעים בדיוק להגיד את מטרת הקמת החברה אבל היא הוקמה כדי לנהל.

משה גפני: מה עושים שם היום?

<אלי לנקרי: היום יש שם רצועת חוף קטנה, יש שם מעגנה קטנה לכ-50 סירות ויש שם מבנה, שנבנה בתחילת שנות השישים, שלא שווה הרבה כסף.

<אלי לנקרי: בסך הכול זאת חברה שמנהלת תקציב.

משה גפני: החוף לא פעיל?

מיקי רוזנטל: החוף פעיל.

מיקי רוזנטל: הדבר הכי חשוב בעניין הזה, וביררתי את זה גם עם מר שמרה וגם עם עיריית אילת, שהדבר הזה יישאר לטובת הציבור, פתוח לציבור, ללא תשלום גם בעתיד.

מיקי רוזנטל: זה הובטח בחוזה.

מיקי רוזנטל: זה הדבר שהטריד אותי.

<מאיר שמרה: זה חלק מן ההסכם.

משה גפני: והמעגנה?

מיקי רוזנטל: שלא ימכרו את זה, שלא יספסרו בזה, שלא יעשו בזה "מייסעס", שזה יישאר חוף פתוח לציבור, ובייעוד הזה, שלא ישנו גם את הייעוד.

<אלי לנקרי: אדוני היושב-ראש, כדי להבטיח שהחוף יישאר כמובן לטובת הציבור, זה אינטרס מובהק שלנו.

<אלי לנקרי: אנחנו רוצים יותר ויותר רצועות חוף.

<אלי לנקרי: צדק חבר הכנסת רוזנטל שעיקר רצועת החוף של אילת תפוסה על-ידי פעילות.

משה גפני: אתם מעבירים את זה לעיריית אילת?

<מאיר שמרה: העברנו את זה כבר לפני 4 שנים לעיריית אילת לניהול.

<מאיר שמרה: אמרנו שיש לנו 4 שנים לבחון את עיריית אילת.

<מאיר שמרה: במהות אנחנו לא מעבירים לה את זה כדי שזה יישאר אותו דבר.

<מאיר שמרה: קיבלנו מהם פרוגרמה, הם לקחו חברה, אותה חברה שפיתחה את נמל אילת.

מיקי רוזנטל: הם כבר השקיעו שם לא מעט כסף.

<אלי לנקרי: אני יכול להגיד שעמדנו בכל ההסכמים.

<מאיר שמרה: אמרנו שבסיום הפרוגרמה, כאשר אתם מבצעים את ההשקעות הנדרשות, תראו לנו, תביאו אישור ממשרד התיירות שאכן הדברים האלה בוצעו.

<מאיר שמרה: פנינו למשרד התיירות וקיבלנו את האישור שהדברים האלה בוצעו הלכה למעשה, שחוף הים שודרג.

<מאיר שמרה: לכן אנחנו אומרים: עשיתם את מה שלקחתם על עצמכם, עמדתם באבני הדרך.

<מאיר שמרה: לפני 4 שנים עשינו הערכות שווי לחברה על-ידי שני מעריכי שווי, הם נתנו תג מחיר מסוים.

משה גפני: איפה ההתחייבות שלכם, מה שחבר הכנסת רוזנטל אומר?

<מאיר שמרה: זה בהסכם עצמו.

<אלי לנקרי: יש בהסכם סעיף מפורש לעניין הזה, שמחייב להשאיר את החופים פתוחים לציבור.

<אלי לנקרי: אבל זה גם אינטרס מובהק שלנו.

משה גפני: אינטרס משתנה מפעם לפעם.

מיקי רוזנטל: אנחנו לא חושדים בכם, אמרתי לך את זה, אבל אי אפשר לדעת מה יהיה בעתיד.

<מאיר שמרה: זה מופיע גם בהסכם עצמו, ודרך אגב זה כתוב גם בהחלטת הממשלה, וגם באישור ועדת הכספים אנחנו פירטנו את זה.

משה גפני: המעגנה לא נמצאת שם?

<אלי לנקרי: המעגנה נמצאת.

<אלי לנקרי: יש שם מעגנה קטנה מאוד ל-50 סירות, אפילו פחות.

משה גפני: יש את המעגנה ויש את החוף.

<אלי לנקרי: ויש שם מבנה שבו נמצאים מסעדה ומועדון צלילה.

<אלי לנקרי: אנחנו כבר בנינו שם בשנים האחרונות טיילת בהשקעה של 18 מיליון שקל, על הרצועה הזאת בנינו טיילת.

<אלי לנקרי: כלומר, אין היגיון לעשות משהו אחר מעבר לטיילת.

<אלי לנקרי: זה חוף פתוח לציבור.

<אלי לנקרי: אנחנו רוצים לפתוח עוד יותר חופים לטובת הציבור ולפנות עוד רצועות חוף לטובת הציבור.

<אלי לנקרי: זאת הייתה המטרה כאשר פנינו לרשות החברות ואמרנו: תקיימו את ההסכם שנקבע עוד בשנות השישים.

משה גפני: מה עם הנושאים האחרים שקיימים שם, קצא"א וכל האחרים?

<אלי לנקרי: זה שאלה מצוינת.

<אלי לנקרי: אנחנו במשאים ובמתנים ובניסיון להביא לכך- - -

משה גפני: יש שם חוף ענק סגור לגמרי.

משה גפני: זה לא ייאמן.

מיקי רוזנטל: בקצא"א עוברת אנייה – אסור לדבר על זה יותר מדי – פעם בכמה חדשים.

מיקי רוזנטל: זה לא פעיל, זה לא מספק עבודה לתושבי אילת.

מיקי רוזנטל: יש שם אמנם כמה עשרות עובדים, אבל זה תופס שטח של כ-2 קילומטרים.

<אלי לנקרי: 1.7 קילומטרים.

מיקי רוזנטל: 2 קילומטרים חוף באילת – כל החוף של אילת הוא 10-11 קילומטרים.

<אלי לנקרי: 13 קילומטרים.

מיקי רוזנטל: מתוך זה קילומטר וחצי סתם עומד ריק.

מיקי רוזנטל: זה פשוט מקומם ולא ראוי.

מיקי רוזנטל: אפשר היה לצמצם את זה.

מיקי רוזנטל: אומרים: ואם בעתיד אולי תהיה פעילות?

מיקי רוזנטל: בסדר, אז בואו נצמצם את זה קודם כול בחצי, בואו ניתן חצי עכשיו לטובת הציבור.

משה גפני: מה אומרים לכם?

משה גפני: אתם מדברים עם מישהו?

<אלי לנקרי: כן, אנחנו מנהלים משא ומתן גם עם חברת קצא"א וגם עם חברת "נמלי ישראל" באמצעות רשות מקרקעי ישראל.

<אלי לנקרי: יש הסכמות ראשוניות עקרוניות.

<אלי לנקרי: הם לא רוצים- - -

<מאיר שמרה: זה קשור אלינו בעקיפין.

<מאיר שמרה: אנחנו מעורבים בשנתיים האחרונות יותר אבל הדברים לא קשורים אלינו ברמה של חברה ממשלתית עם סמכויות וכולי.

<מאיר שמרה: אנחנו מעורבים דרך הליך מסוים, אתה מכיר את נושא המפקח.

<מאיר שמרה: אנחנו מעורבים בדלת האחורית.

<מאיר שמרה: אבל אני יודע מידיעה אישית שהדברים האלה מתקדמים.

משה גפני: גם עם קצא"א וגם עם "נמלי ישראל"?

<אלי לנקרי: גם עם קצא"א וגם עם חברת "נמלי ישראל".

<אלי לנקרי: אבל עדיין יש פער גדול מאוד בין מה שהם מוכנים לְפנות לבין מה שאנחנו חושבים שהם צריכים לְפנות.

<אלי לנקרי: גם מבחינה תפעולית, אין שום הצדקה לקצא"א להחזיק.

<מאיר שמרה: הזיכיון של קצא"א מסתיים באפריל 2017.

מיקי רוזנטל: זה הזדמנות.

מיקי רוזנטל: לכן, אדוני, אם אתה רוצה להתערב בזה, ואני חושב שראוי שהוועדה תתערב בזה, צריך לעשות את זה עכשיו, כי אם זה לא יקרה עכשיו אז נגמר, אם יאריכו להם את הזיכיון – זהו, הם יגידו אחר-כך "חפשו אותנו".

מיקי רוזנטל: עכשיו אפשר עוד לדבר איתם על זה.

משה גפני: אני מבקש לקיים דיון על הנושא של עיריית אילת עם קצא"א ועם "נמלי ישראל" בעוד חצי שנה.

מיקי רוזנטל: על החופים בכלל.

<אלי לנקרי: אני שמח מאוד.

<אלי לנקרי: אפילו קודם לכן, אם אפשר.

משה גפני: לפני סוף 2016.

<אלי לנקרי: אם אפשר מוקדם יותר, אדוני, כי אנחנו בתוך המשאים ומתנים.

<אלי לנקרי: אני חושב שזה נכון.

משה גפני: אם נקדים לא תהיה בזה תועלת.

משה גפני: אני מדבר על נובמבר-דצמבר.

משה גפני: אז יהיה גם תקציב אבל אנחנו נכניס את הדיון הזה באמצע.

משה גפני: אבקש שלדיון הזה יוזמנו הנהלת קצא"א, רשות החברות הממשלתיות, חברת "נמלי ישראל" ומשרד הביטחון, וכמובן עיריית אילת.

משה גפני: אבקש שידווחו לנו מה נעשה בעניין הזה.

משה גפני: מה שחבר הכנסת רוזנטל העלה, וגם מסתבר כך, יש שם תהליך שחלקו בפירוש יכול לעבור לתועלת הציבור ושהעירייה תְפתח אותו.

<אלי לנקרי: לחלוטין, אדוני.

<אלי לנקרי: אני שמח שאתה מחליט להביא את זה לדיון.

<אלי לנקרי: אני רוצה לבקש להזמין גם את המשרד להגנת הסביבה.

<אלי לנקרי: בנושא של קצא"א הם הקימו ועדה, אחרי המקרה של פיצוץ הצינור שם, שדנה בפינוי רצועת החוף וגם קיבלה החלטות ברורות בנושא הזה.

<אלי לנקרי: כדאי להזמין גם את המשרד להגנת הסביבה.

<אלי לנקרי: יש להם מה לומר בעניין הזה.

<מאיר שמרה: את האיראנים אנחנו לא מזמינים...

<אלי לנקרי: אני מניח שלא.

<אלי לנקרי: ..

<אלי לנקרי: אני רוצה להגיד עוד משהו באשר להפרטה.

<אלי לנקרי: קודם כול אני רוצה להודות לרשות החברות, שאחרי תקופה של שנים ארוכות שביקשנו שהדבר הזה, שהוא בסך הכול טריוויאלי והגיוני ונכון שהוא יהיה ברשות העירייה כמו כל יתר חופי הים שהעירייה מחזיקה, ומחזיקה יפה מאוד, בסופו של דבר זה קרה.

<אלי לנקרי: אגב, אנחנו חשבנו, ואני אומר את זה כאן, שזה היה צריך לעבור ללא תמורה לעירייה.

<אלי לנקרי: אף אחד לא אנס אותנו להסכים כאן שזה יהיה, הסכמנו ואנחנו גם לא חוזרים בנו.

מיקי רוזנטל: חתמתם על הסכם, עכשיו זה חלב שנשפך.

<אלי לנקרי: זה חלב שנשפך.

<אלי לנקרי: יש לנו בקשה, אני מקווה מאוד שרשות החברות תאפשר לנו לפרוש את התשלומים על פני כמה שנים על מנת שנוכל לעמוד בזה.

<אלי לנקרי: אנחנו לא חוזרים בנו מכלום, למרות שעל-פי ההסכם ההיסטורי זה לא היה צריך לעבור בתמורה למשהו, אבל אנחנו לא חוזרים בנו.

משה גפני: יש בעיה עם האישור?

<שלומית ארליך: לא, אין בעיה.

משה גפני: אני מבקש שייצא מכתב לכל הגורמים הללו, לעיריית אילת, רשות החברות הממשלתיות, "נמלי ישראל", קצא"א, המשרד להגנת הסביבה ומשרד הביטחון, שאנחנו מבקשים בנובמבר-דצמבר לקיים דיון על הנושא הזה, של פינוי מקומות לטובת הציבור דרך עיריית אילת.

משה גפני: נבקש לקבל דיווח בסביבות דצמבר.

משה גפני: יהיה אז תקציב.

משה גפני: מתי חידוש הזיכיון של קצא"א?

<אלי לנקרי: באפריל 2017 מסתיים הזיכיון של קצא"א.

מיקי רוזנטל: זה עלול להיות יותר מדי מאוחר.

מיקי רוזנטל: המגעים לחידוש המשך הפעילות של קצא"א מתקיימים ממש בימים אלה.

מיקי רוזנטל: עכשיו יותר אפשר לדבר איתם.

מיקי רוזנטל: אם כבר ייכרת הסכם או זיכרון דברים אז נרוץ אחרי עגלה שכבר נסעה.

מיקי רוזנטל: לכן אם אדוני רוצה להתערב, וראוי מאוד שנתערב- - -

משה גפני: בסדר, בנובמבר.

משה גפני: אני לא קובע תאריך.

משה גפני: כללית נבקש דיווח על מה שקורה בדיונים הללו.

משה גפני: אולי נוכל להגיע לכדי כך שחלק לפחות מן המקומות התפוסים שם, שבעצם נלקחו מתושבי אילת ומתיירים, יתפנו.

משה גפני: סיימנו את זה.

משה גפני: תיכף נגיע להצבעה.

משה גפני: שני דברים נעשה.

משה גפני: ראשית, אבקש מכם, אם נפנה לכם שטחים, שיהיה גם חוף נפרד.

<אלי לנקרי: יש באילת חוף נפרד.

מיקי רוזנטל: איך ידעתי שהוא יגיד את זה.

מיקי רוזנטל: רציתי לבקש כבר חוף לחילונים.

מיקי רוזנטל: ..

משה גפני: דבר שני, תגיד למאיר הלוי שלא יעשה קזינו.

משה גפני: אנחנו הולכים להביא לו עוד שטחים.

מיקי רוזנטל: לא יהיה קזינו.

מיקי רוזנטל: אל תעשו את זה.

משה גפני: דיברתי ברצינות על הישיבה שתיערך בסביבות נובמבר.

משה גפני: אנחנו נודיע עכשיו לכל הגורמים – אני אומר לכם, אני אומר לכם, נגיד למשרד הביטחון, נגיד למשרד להגנת הסביבה, נגיד לכולם שאנחנו נבקש לשמוע דיווח.

משה גפני: אני עוד לא יודע מה נעשה עם זה אבל קודם כול שיידעו שהכנסת הולכת לפקח על מה שקורה בעניין הזה.

משה גפני: אלה לא יהיו הסכמים מובנים מאליהם מכיוון שיש לזה השלכה ציבורית על תושבי אילת ועל אלה שבאים לאילת ולכן כן ניכנס לעניין.

משה גפני: במקביל נבקש שהוועדה תאשר עכשיו את הפנייה שלכם בעניין.

משה גפני: נושא חברת "מזח תיירות אילת בע"מ", אישור לפי סעיף 59ב(ח) לחוק החברות הממשלתיות, התשל"ה-1975, מי בעד האישור?

משה גפני: ירים את ידו.

משה גפני: מי נגד?

משה גפני: בעד – 3

משה גפני: נמנעים – אין הבקשה לאישור לפי סעיף 59ב(ח) לחוק החברות הממשלתיות, התשל"ה-1975 לדרך הפרטת חברת "מזח תיירות אילת בע"מ", נתקבלה.

משה גפני: הוועדה אישרה את זה פה אחד.

משה גפני: תודה רבה.

משה גפני: הישיבה נעולה.